У такой прасторы, дзе ўсё праглядаецца як пад мікраскопам, шыкоўна раскрыўся партнёр спадара Рацько акцёр Купалаўскага тэатра Іван Кушнярук. Яму нарэшце трапіла роля, дзе можна ўволю шукаць нюансіроўкі ў характары персанажа, браць залу не адно эмацыйнасцю, але і дакладнасцю вырашэння вобраза. Яго Хумаюн — толькі на першы погляд прыземлены ваяка, які спадзяецца за бездакорнае служэнне забяспечыць сабе бясхмарнае існаванне. Хутка праступае і яго боязь не адпавядаць патрабаванням бацькі, і жаданне выратаваць сябра, і цэлы спектр супярэчнасцяў, якія не дазваляюць яму ўрасці ў прадастаўлены службай панцыр.